แบงก์โน้ตส์
กด Like
25 ส.ค. 2554

กด Like
ต้องกด Like ให้กับ ดร.ไตรรงค์ สุวรรณคีรี สส.ปชป.อดีตรองนายกฯ จริงๆ ที่สอนให้คนไทยได้ตระหนัก
ลุงรงค์ ยกวาทะเด็ดของ วอลแตร์ “Voltaire” ชาวฝรั่งเศส ที่พูดเอาไว้ว่า “ข้าพเจ้าพร้อมจะเสียสละชีวิต เพื่อจะปกป้องให้ท่านได้พูดในสิ่งที่ข้าพเจ้าไม่เห็นด้วย นี่คือหลักประชาธิปไตย”
ไตรรงค์ว่า เลิกบอกว่า ประกันรายได้ดีกว่าจำนำข้าว จำนำข้าวดีกว่าจำนำได้แล้ว เพราะอธิบายกันตอนหาเสียงแล้ว
สุดท้ายประชาชนเขาตัดสินมาแล้วครับ เขาเลือกผู้แทนพรรคเพื่อไทย 265 เลือก ปชป. 159 ทุกอย่างต้องยุติครับ
“ผมลุกขึ้นมาพูดวันนี้จะไม่มาพูดว่า ประกันดีกว่าจำนำ แต่สนับสนุนรัฐบาลให้ทำจำนำไปเล้ย เพราะประชาชนต้องการให้ทำ สิ่งที่ สส.ต้องทำคือ แนะนำว่า ปัญหาระยะสั้น ระยะยาว อาจจะเกิดอะไรบ้าง เพื่อความรอบคอบของรัฐบาล” กด Like ห้ายลุงรงค์ คนระโนดหน่อยเด่ะ...